ฝึกตัวเองให้คุ้นชินกับสัญญาณรหัสมอส ใช้ประโยชน์จากแหล่งข้อมูลอื่น ฝึกใช้รหัสมอส
รหัสมอสประกอบไปด้วยหน่วยสัญญาณ 2 รูปแบบด้วยกัน คือ จุดและลาก เป้าหมายแรกของคุณคือการเรียนรู้เพื่อจดจำหน่วยเหล่านี้เมื่อประกอบกลายเป็นข้อความ สัญญาณจุดจะมีรูปร่างเหมือนจุดโดยทั่วไป ส่วนสัญญาณลากจะเป็นเส้นแนวขวางยาวๆ และตัวอักษรทุกตัวในภาษาอังกฤษจะประกอบไปด้วยสัญญาณทั้งสองรูปแบบนี้   คำเฉพาะทางอย่างเป็นทางการของรหัสมอสนั้น จุดจะเรียกว่า ดิ ออกเสียงด้วยเสียง “อิ” สั้นๆ และไม่ออกเสียง “ต” ลาก จะรู้จักในคำว่า ดะ ออกเสียง “อา” สั้นๆ สแกนตัวอักษรรหัสมอสและจำไว้เมื่อคุณต้องการถอดรหัสตัวอักษร ในขณะที่คุณกำลังเรียนรู้ตัวอักษรอยู่นั้น ให้จำตัวอักษรและตัวเลขแต่ละตัวเอาไว้ จากนั้นท่องจำและอ่านออกเสียงให้สัมพันธ์กับการประสมสัญญาณดิดะ เมื่อเวลาผ่านไป คุณจะสามารถจดจำรหัสได้จากเสียงและรูปร่างที่มองเห็น   แม้ว่าตัวอักษรรหัสมอสจะมีประโยชน์ แต่ผู้ใช้ส่วนใหญ่จะแนะนำให้เรียนระบบรหัสมอสผ่านเสียงมากกว่าตัวอักษร ซึ่งจะทำให้เรียนรู้ง่ายขึ้นด้วยการลัดขั้นตอนของการจดจำวิธีเทียบสัญญาณเป็นตัวอักษรเมื่อเขียนออกมา   ตัวอักษรรหัสมอสสามารถดาวน์โหลดได้บริเวณท้ายบทความนี้ ฝึกพูดดิและดะแบบออกเสียงด้วยจังหวะที่ถูกต้อง ดิจะเป็นเสียงสั้น พยางค์เดียว ดะจะเสียงยาวขึ้น อาจจะยาวกว่าเสียงดิประมาณ 3 เท่าตัว จังหวะช้าเร็วนี้จะเป็นวิธีช่วยแยกแยะหน่วยแต่ละหน่วยของรหัสมอสได้   ตั้งใจดูช่องว่างระหว่างคำและตัวอักษรให้ดี ตัวอักษรแต่ละตัวควรจะแยกด้วยช่องว่างประมาณ 1 เส้นลาก ในขณะที่คำเต็มควรจะแยกด้วยช่องว่างประมาณ 7 จุด ยิ่งคุณใส่ใจกับการเว้นช่องว่างมากเท่าใด ข้อความของคุณก็จะเข้าใจง่ายมากขึ้นเท่านั้น การเรียนรหัสมอสด้วยเสียงมากกว่าภาพนั้นจะช่วยให้คุณเรียนรู้ได้เร็วขึ้น เพราะจะช่วยให้คุณลัดขั้นตอนการนับดิกับดะได้ การเชื่อมโยงคำเป็นตัวช่วยที่ดีมากในการติดตามตัวอักษรและตัวเลขในรหัสมอส ตัวอย่างเช่น คุณสามารถเชื่อมโยงตัวอักษร “C” ในความทรงจำด้วยคำว่า “catastrophic” ที่ขึ้นต้นด้วยตัว “C” ซึ่งมีจำนวนพยางค์และการเน้นพยางค์เท่ากัน หรือจะเป็นคำว่า “mailman” สำหรับตัวอักษร “M” และ “gingerbread” สำหรับตัวอักษร “G.”  การคิดการเชื่อมโยงคำเป็นของตัวเองจะช่วยให้คุณเชื่อมโยงสัญญาณด้วยเสียงที่เป็นธรรมชาติในสมองของคุณ จดคำเชื่อมโยงในสมุดและเรียนรู้ในขณะที่ท่องจำแต่ละตัวอักษรแบบออกเสียง ตัวอักษรที่ง่ายที่สุดในการเริ่มต้นการใช้รหัสมอสนั้นคือตัว “E” แทนสัญญาณ 1 ดิ และตัว “T” แทนสัญญาณ 1 ดะ จากนั้น เริ่มจำตัวอักษรที่ยากขึ้น เช่น ตัว “I” แทนสัญญาณ 2 ดิ และตัว “M” แทนสัญญาณ 2 ดะ ดึงความรู้ตัวอักษรพื้นฐานออกมาใช้ก่อนที่จะประสมเป็นสัญญาณยากๆ   คำที่มีสองถึงสามตัวอักษร ("me" =  - - . ) ("cat" = -.-.  .-  -   ) จะเป็นวิธีที่ง่ายที่สุดที่จะจดจำเมื่อคุณเริ่มคุ้นเคยกับรูปแบบสัญญาณแล้ว สัญญาณสำหรับการร้องความช่วยเหลือหรือ “SOS” ( . . .  - - -  . . . ) ควรจะเป็นสิ่งแรกที่คุณควรจะเรียน เพราะจะช่วยรักษาชีวิตของคุณในสถานการณ์ฉุกเฉิน ในปัจจุบัน มีแอพพลิเคชั่นมากกมายเช่น Morse-It และ Dah Dit ให้คุณเลือกใช้เพื่อเรียนรู้ได้ แอพเหล่านี้จะมีทั้งส่วนการจดจำภาพและบันทึกเสียง เพื่อเสริมสร้างประสบการณ์การเรียนรู้ และยังช่วยให้คุณสื่อสารได้โดยตรงด้วยการกดปุ่มโดยใช้การแตะหน้าจอ ซึ่งจะเหมือนวิธีใช้รหัสมอสดั้งเดิมด้วยการแตะเพื่อส่งรหัสมอส   การใช้แอพจะช่วยให้คุณฝึกฝนด้วยความสนุกสนานทั้งในบ้านและนอกบ้าน ผสมผสานการเรียนรู้ผ่านแอพและผ่านปากกาดินสอเพื่อเสริมสร้างความเข้าใจในรหัสมอสทั้งหมดและในรูปแบบต่างๆ กลุ่มนักเล่นวิทยุสมัครเล่นจำนวนมากจะมีการสอนใช้รหัสมอส ชั้นเรียนเหล่านี้จะเปิดให้ใครมาเรียนรู้ก็ได้ ไม่ว่าคุณจะเป็นนักวิทยุหรือไม่ก็ตาม ในชั้นเรียนทั่วไปนั้น คุณจะได้แผนการเรียนรู้ทั้งเป็นกลุ่มและแบบตัวต่อตัวซึ่งจะช่วยเสริมทักษะในการเรียนรู้ได้ .  ครูที่ได้รับการรับรองจะนำเสนอวิธีการเรียนที่หลากหลายที่เป็นประโยชน์ต่อการเรียนการสอนของผู้เรียนรูปแบบต่างๆ ในการเรียนนั้น คุณอาจจะเข้าถึงซอฟต์แวร์และอุปกรณ์ช่วยเหลือที่หาไม่ได้มาก่อน ถ้าคุณไม่สามารถหาชั้นเรียนใกล้บ้านได้ ตัวเลือกถัดไปคือเรียนจากเทปบันทึก การทำตามเสียงบันทึกด้วยความเร็วของคุณเองและทำกิจกรรมและแบบฝึกหัดที่มีให้ ในขณะที่คุณเรียน คุณจะเรียนรู้เนื้อหาที่ยากและเพิ่มความสามารถของคุณให้มากขึ้น   หาสมุดบันทึกและดินสอให้ติดมือเพื่อลอกดิตส์กับดะส์ตามที่คุณได้ยิน การทบทวนองค์ประกอบทั้งหมดที่คุณมองเห็นจะช่วยให้จดจำรหัสมอสในรูปแบบต่างๆ ได้ง่ายขึ้น   ข้อดีอย่างหนึ่งของบทเรียนทางเสียงคือคุณสามารถเล่นซ้ำไปซ้ำมาได้ ซึ่งจะช่วยให้คุณเรียนได้อย่างสบายใจ การฟังบันทึกรหัสมอสจะช่วยให้คุณเข้าใจวิธีการสื่อสารโดยใช้ระบบดังกล่าวได้ ตั้งใจฟังจังหวะหยุดระหว่างตัวอักษรและในตัวอักษรของตัวเองให้ดี ถ้ายังไม่ชิน ให้ลดความเร็วของบันทึกเพื่อให้สามารถแยกแยะสัญญานได้ง่ายยิ่งขึ้น   ไฟล์รวมบันทึกข้อความรหัสมอสสามารถหามาฝึกฟังได้ใน American Radio Relay League.  ถ้าคุณมีเครื่องเล่นวิทยุ ลองปรับความถี่ไปยัง HF เพื่อให้ได้บรรยากาศเสมือนจริง   ซื้อไฟล์บันทึกสำหรับฝึกฟังเพื่อให้สามารถเรียนรู้ตามระดับความเข้าใจของคุณเอง "Morse Code Teacher” โดย Gordon Wes เหมาะสำหรับการเริ่มต้น หนังสือนิทานนั้นมีข้อความสั้น ใช้ภาษาง่ายซึ่งเหมาะมากกับการฝึกใช้รหัสมอสสำหรับผู้เริ่มต้น ให้อ่านหนังสือทีละหน้า แล้วแปลประโยคสั้นๆ ให้เป็นรหัสมอส เพราะระบบรหัสมอสนั้นสร้างมาเพื่อส่งข้อความที่ไม่ซับซ้อนเกินไป ดังนั้น การฝึกโดยใช้หนังสือประเภทนี้จึงมีประโยชน์อย่างมาก   เมื่อคุณเพิ่งเริ่มต้น ให้ใช้หนังสือสำหรับหัดอ่าน เช่น “Fun with Dick and Jane.” ซึ่งเป็นหนังสือที่มีชื่อเสียงด้านการใช้ประโยคที่ง่าย ("See Spot run. Run, Spot, run!" =  ...  .  .     ...  .--.  ---  -     .-.  ..-  -.  .-.-.-     .-.  ..-  -.  --..--  ...  .--.  ---  -  --..--     .-.  ..-  -. ) วิธีนี้เป็นประโยชน์อย่างมากที่จะช่วยคุณใช้รหัสมอสได้เร็วขึ้น ยกตัวอย่างเช่น ถ้าคุณตั้งใจที่จะลอกห้าคำต่อนาที และหน้าหนึ่งมีสิบคำ คุณควรจะแปลทั้งหน้าได้ภายในสองนาที จบบทเรียนด้วยการสุ่มลอกคำและวลี จากนั้นนำมารวมกันและแปลคำเหล่านั้น วิธีนี้จะช่วยเสริมสร้างความรู้ของคุณด้วยการให้คุณเห็นและแปลคำเดิมๆ ซ้ำๆ พยายามหาคำที่ง่ายต่อการเขียนและการอ่านจะมีประโยชน์อย่างมาก   หลังจากที่เก่งขึ้นแล้ว ลองลอกบทความเป็นรหัสมอสดู ในการฝึกโดยทั่วไปนั้น พยายามแปลรหัสมอสให้เป็นนิสัย โดยแปลรายการของซื้อของขาย ชื่อของคนรัก กลอนสั้นๆ หรือข้อความสั้นๆ ถ้าคุณรู้จักคนที่กำลังเรียนรหัสมอส คุณสองคนสามารถพัฒนาทักษะพร้อมกันได้ ใช้รหัสมอสในการทักทายกัน สื่อความคิด หรือเล่นมุกตลกใต้สะดือกัน คุณจะอยากเรียนมากขึ้นได้คุณมีคนที่เป็นแรงพลักดันให้ทำอะไรสนุกๆ ด้วยกัน   ทำชุดบัตรคำและให้เพื่อนหรือคนรักถามคุณ ส่งข้อความด้วยจุดและเส้นลากแทนที่จะใช้ภาษาทั่วไป
เรียนรู้ความหมายของสัญญาณพื้นฐาน. เรียนรู้ตัวอักษรของรหัสมอส. ออกเสียงสัญญาณ. ลองใช้วิธีการเชื่อมโยงคำที่ฉลาด. เริ่มประสมคำและตัวอักษรพื้นฐาน. โหลดแอพพลิเคชั่นฝึกฝนรหัสมอส. เข้าเรียนรหัสมอส. ลงทุนเข้าเรียนที่เน้นเสียง. ฟังเสียงบันทึกรหัสมอส. ลอกหนังสือเด็ก. เขียนรหัสมอสถึงตัวเอง. ให้เพื่อนช่วย.
https://www.wikihow.com/Learn-Morse-Code https://www.wikihow.com/Learn-Morse-Code https://www.wikihow.com/Learn-Morse-Code
Familiarizing Yourself with Morse Code Signals Making Use of Other Resources Practicing Morse Code